Nafarroako Parlamentuko Mahaiak, 2021eko maiatzaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkeztutako galdera, Nafarroako hondakin-uretan COVID-19aren detekzio goiztiarrerako sarea desegin zenez geroztik ezarritako neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2021eko maiatzaren 3an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osasun Batzordean ahoz erantzun dezan:

Nafarroako Gobernuko Osasun Departamentuak zer neurri berri ezarri du, Nafarroako hondakin-uretan COVID-19aren detekzio goiztiarra egiteko sarea 2020ko urrian desegin zenez geroztik?

Iruñean, 2021eko apirilaren 28an

Foru parlamentaria: Cristina Ibarrola Guillén